OpenLLM-France/wikimedia huggingface dataset:
# Rannvro Banská Bystrica

Rannvro Banská Bystrica (slovakeg : Banskobystrický kraj) a zo unan eus eizh rannvro velestradurel Slovakia. Banská Bystrica eo ar gêr-benn. Er rannvro ez eus 513 kumun, 24 anezho a zo kêrioù, ma kaver 56% eus annezidi ar rannvro. 9 454,8 km² eo gorread ar rannnvro. D'an 31 a viz Kerzu 2008 e oa 653 697 annezad enni (stankter : 69 annezad/km²).

## Distrigoù

Rannet eo Rannvro Banská Bystrica e 13 distrig :
* Banská Bystrica
* Banská Štiavnica
* Brezno
* Detva
* Krupina
* Lučenec
* Poltár
* Revúca
* Rimavská Sobota
* Veľký Krtíš
* Zvolen
* Žarnovica
* Žiar nad Hronom

### Kêrioù

| Banská Bystrica Banská Štiavnica Brezno Detva Dudince Fiľakovo Hnúšťa Hriňová | Jelšava Kremnica Krupina Lučenec Modrý Kameň Nová Baňa Poltár Revúca | Rimavská Sobota Sliač Tisovec Tornaľa Veľký Krtíš Zvolen Žarnovica Žiar nad Hronom |

## Liamm diavaez

* Lec'hienn ofisiel
a vo kavet e Wikimedia Commons.
# Rannvro Emren Tibet

Rannvro emren Tibet pe Rannvro emren Xizang (tibeteg: བོད་རང་སྐྱོང་ལྗོངས་; Wylie: Bod-rang-skyong-ljongs; sinaeg: 西藏自治区; 西藏自治區; pinyin: Xīzàng Zìzhìqū) a zo unan eus ar pemp Rannvroioù emren eus Republik Pobl Sina. Er mervent emañ. Savet eo bet ar rannvro e 1965 gant un darn eus Tibet istorel. Lhasa eo ar pennlec'h. Un tri milion a dud a zo o chom enni.
g • ka • ke Proviñsoù ha tiriadoù Sina :
| Proviñsoù | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · Yunnan · Zhejiang |
| Rannvroioù emren | Guangxi · Mongolia an Diabarzh · Ningxia · Xinjiang · Xizang (Tibet) |
| Munisipaliezhioù | Beijing · Chongqing · Shanghai · Tianjin |
| Gant statud ispisial | Hongkong · Macau |
# Republik subalpin

Ar Republik Subalpin zo bet ur republik berr he buhez, savet ma voe e miz Mezheven 1802 war zouar Piemonte en amzer Kentañ Republik Bro-C'hall ha konsuliezh Napoleone Buonaparte.
Piemonte eo a oa lodenn vrasañ Rouantelezh Sardigna. Aloubet e voe gant an arme c'hall e 1796, ha da-heul e teuas Feur-emglev Pariz ha koll Savoia ha Nisa. Aloubet e voe adarre e 1798, hag ar roue Carlo Emanuele IV Savoia a dec'has da Roma, met biskoazh ne sinas feur-emglev all.
Goude Emgann Marengo e 1800 e oa Piemonte dindan treid ar C'hallaoued. D'ar 4 a viz Mezheven 1802 ec'h embannas Carlo Emanuele IV e tileze ar gurunenn hag e roe anezhi d'e vreur Vittorio Emanuele Iañ, a oa e Cagliari, en enez Sardigna, dindan gwarez listri ar Rouantelezh-Unanet.
Staget e voe ouzh Bro-C'hall e miz Gwengolo 1802 gant Napoleon neuze ha krouet e voe an departamantoù gall-mañ :
* Doire ;
* Marengo ;
* Pô (bet anvet "Éridan" da gentañ) ;
* Sésia ;
* Stura ;
* Tanaro.
Novara avat ac'h eas gant ar Republik Italia (1802-1805), a voe berrbad ivez.

## Gwelout ivez

* Republik Alba
* Listenn departamantoù gall Italia
# Republikan

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ur republikan a zo un den douget d'ar Republik pe d'ar republikelezh.
Hervez ar vro hag ar marevezh istorel e c'hall kemm ster ar ger avat.
# Republik italian

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ar Republik italian (pe Repubblica Italiana en italianeg) a c'hall bezañ daou dra:
* Republik italian (1802-1805)
* Republik Italian, renad a-vremañ Italia
# Republik napolitan (1647-1648)

Ar Republik napolitan a voe krouet e miz Here 1647 gant emsavadeg Masaniello ha Giulio Genoino a-enep besroue Spagn ; ne badas ket ur bloaz (1647-1648). E penn ar Republik edo dug Guisa, eus tiegezh ar roue kozh Renato Iañ.
Meur a anv he doe ar Republik tro-ha-tro: Serenissima Repubblica di questo regno di Napoli, Reale Repubblica ha Serenissima Monarchia repubblicana di Napoli.
# Republik sizalpin

Ar Republik Sizalpin (italianeg: Repubblica Cisalpina; galleg: République Cisalpine) a oa ur “Republik c'hoar” da Vro-C'hall. Savet e oa bet d’an 29 a viz Mezheven 1797, gant jeneral Bonaparte, dre unvaniñ Republikoù Sispadania ha Transpadania d’ober ar Republik Sizalpin.

## Istor

Pa erruas ar jeneral Bonaparte en Italia d’an 10 a viz Ebrel 1796 e voe aloubet Lombardia gant e arme, da lavarout eo kêrioù a oa e dalc’h Aostria (Mantova) pe Stadoù ar Pab (Bologna, Ferrara). War-lerc’h an hañv e voe aloubet ivez ar stadoù dalc’het gant an Tiegezh Este (Modena, Reggio, Massa-ha-Carrara).
Embannet e voe republikoù nevez an eil war-lerc’h eben, e Ferrara, Bologna, Reggio, Modena, ha re all).
D’ar 15 a viz Here 1796, gant an douaroù er c’hreisteiz d’ar Po (Modena, Bologna, Ferrara ha Reggio) e voe savet ur C’hengevredad sispadan, gant skoazell Bonaparte, hag en devoa ezhomm da sioulaat an traoù evit gallout kaout soudarded nevez da vont da vrezeliñ ouzh Aostria. Gant ar C’hengevredad e voe graet Republik Cispadania d’ar 27 a viz Kerzu, a voe roet dezhi ur Vonreizh d’an 19 a viz Meurzh 1797. D’an 30 a viz Genver 1797 e voe kresket, gant Massa-ha-Carrara ha Garfagnana, ha neuze, d’an 19 a viz C’hwevrer 1797, gant Romagna.
Savet e voe ur bagad gwarded keodedel, gant chaseourien ha kanolierien. D’ar 7 a viz Genver 1797, er Sala del Tricolore e Reggio, e voe savet ur gouarnamant ha dibabet ur banniel.
D’an 29 a viz Mezheven 1797 e voe kendeuzet Republikoù Cispadania ha Transpadania, d’ober ar “Republik Sizalpin”.

## Banniel

Ur banniel triliv e oa, ruz gwenn ha gwer. E kreiz e oa ur gurunenn lore hag un arouez gant ur c’hlaouier-biroù, ennañ pevar bir da aroueziañ ar peder republik kentañ.

## Departamantoù ar Republik sizalpin

* Adda (departamant)
* Adda-et-Oglio
* Agogna
* Departamant an Alpes-Apuanes
* Alta Padusa
* Basso Po
* Benaco
* Crostolo
* Haut-Pô
* Lamone
* Lario
* Mella
* Mincio
* Montagna
* Olona
* Panaro
* Reno
* Rubicone
* Serio
* Tessin
* Verbano
# Republik roman (1798-1799)

Ar Republik roman pe Republik Roma (e galleg: République Romaine ; en italianeg: Repubblica Romana) a oa ur stad verrbad a voe krouet en Italia d'ar 15 a viz C'hwevrer 1798 hag a badas betek an 30 a viz Gwengolo 1799.
Aloubet e voe Stadoù ar Pab gant soudarded c'hall, gant ar jeneral Louis-Alexandre Berthier en o fenn, e miz C'hwevrer 1798. D'an 11 a viz C'hwevrer e voe kemeret kêr Roma ganto. Harluet e voe ar pab Pi VI ha kaset da Doskana, da gentañ, ha da Vro-C'hall da c'houde, ma varvas d'an 29 a viz Eost 1799 d'an oad a 81 vloaz.
Gant ar jeneral Berthier e voe embannet ar Republik roman d'ar 15 a viz C'hwevrer 1798.
D'ar 7 a viz Meurzh e voe staget ar Republik tiberin (embannet e Perugia d'ar 4 a viz C'hwevrer 1798) ha Republik Ancona (embannet en Ancona d'ar 19 a viz Du 1797) ouzh ar Republik Roman.
Ne voe ket degemeret gwall vat ar "Republik roman" gant tud ar vro, hegazet gant peilhadeg Roma gant ar soudarded c'hall.
D'an 28 a viz Du 1798 e voe aloubet ar republik nevez gant un arme deuet eus Rouantelezh Naplez ha renet gant ar jeneral aostrian Karl Mack. Met adkemeret e voe Roma gant ar C'hallaoued d'ar 14 a viz Kerzu.
D'an 19 a viz Gwengolo 1799 e voe dilezet kêr gant ar soudarded c'hall ; adkemeret e voe gant arme Naplez d'an 30 a viz Gwengolo. Hag adsavet e voe Stadoù ar Pab dindan Pi VII e miz Mezheven 1800.
Diazezet e oa banniel ar Republik roman war banniel Bro-C'hall, gant tri liv a-serzh, du, gwenn ha ruz.
# Republik islamek

Republik islamek a reer eus meur a stad er bed muzulman, en o zouez, Pakistan, Iran, Afganistan ha Maouritania. Kemerout a reas Pakistan an titl en e vonreizh e 1956, Maouritania d'an 28 a viz Du 1958 hag Iran goude Dispac'h islamek 1979. D'ur republik islamek eo aet Afganistan goude diskar gouarnamant an Dalebaned. Daoust m'o deus an holl riezoù-se an hevelep titl ez eo disheñvel-bras o doare gouarnamant avat.
# Republik napolitan

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Republik napolitan (italianeg : Repubblica napoletana) zo un anv roet da ziv republik :
* Republik napolitan 1647-1648, krouet gant emsavadeg Masaniello ;
* Republik napolitan 1799, krouet da vare troiad-brezel armeoù gall Napoleone Buonaparte.
# Republik partenopean

Ar Republik partenopean, pe Republik Napolitan (Repubblica Napoletana en italianeg), a voe savet e 1799 gant ar jeneral gall Jean Étienne Championnet, pa oa bet trec'het gantañ arme Rouantelezh Naplez. Bez' ez eo unan eus ar republikoù berrbad a voe savet da-heul an Dispac'h gall evit skignañ an dispac'h dre ar bed : ne chomas en he sav nemet pemp miz, adalek miz Genver betek miz Mezheven 1799.

## Orin ar Republik

Pa grogas an Dispac'h gall, ne ziskouezas ket Ferdinand IV roue Naplez nag e wreg, ar rouanez Maria Carolina, c'hoar henañ ar rouanez c'hall Marie-Antoinette Bro-C'hall, enebiezh vras ouzh an nevezenti; met war-lerc'h diskar an unpenniezh e Bro-C'hall e savjont kreñv a-enep, hag e 1793 e kemerjont perzh en unvaniezh kentañ a-enep Bro-C'hall. Heskinet e voe didruez ar re a veze diskred warne da vezañ a-du gant ar C'hallaoued. Kement-se ne viras ket ouzh ar soñjezonoù republikan da vont war-raok e-touez noblañsed ar vro.
E 1796 e voe sinet ar peoc'h gant Bro-C'hall, met e 1798, p'edo Napoleone Buonaparte en Egipt, ha war-lerc'h trec'h Nelson en emgann an Nil, e oa Maria Carolina oc'h isañ Ferdinand da zisklêriañ brezel da Vro-C'hall ur wech ouzhpenn. Nelson e-unan a zegouezhas e Naplez e miz Gwengolo 1798, ha degemeret e voe war an ton bras. 70 000 soudard a oa bet dastumet buan-ha-buan d'ober arme Naplez dindan ar jeneral aostrian Karl von Mack: d'an 29 a viz Here e tegouezhas e Roma, a oa bet kuitaet gant an arme c'hall, da adlakaat ar pab en e wir. Met war-lerc'h un enebargadenn gant ar C'hallaoued e rankas an arme napolitan kilañ. Buan e tistroas ar roue da Naplez. En desped d'al lazzaroni (ar bobl vunut) a oa tomm ouzh o roue hag ouzh al lignez roueel hag a oa prest d'e zifenn, e savas war lestr Nelson, ar Vanguard hag ez eas da repuiñ da Balermo gant e lez ha gant ar spont. Kemeret e voe kêr Naplez gant ar priñs Francesco Pignatelli Strongoli ha devet listri ar morlu saoz.
Mesk ha lazh a voe neuze. Gant al lazzaroni e veze muntret tud a greded e oant a-du gant ar republikaned, e-keit ha ma wele an noblañsed edo ar reuz o kreskiñ ha, peogwir e oant bet dilezet gant o roue, e oa gwelloc'h ur republik c'hallgar dezho eget an dizurzh.
E miz Genver 1799 e sinas Pignatelli e emzaskor e Sparanise d'ar jeneral gall Championnet. Pa voe klevet ar c'heloù e Naplez hag war ar maez ec'h en em savas al lazzaroni. Stourm a rejont kalonek ouzh an enebour, evite da vezañ armet fall ha gourdonet fall. Er c'heid-amzer-se e oa republikaned Naplez o tispac'hañ, ha setu krog ar brezel-diabarzh. D'an 20 a viz Genver 1799 e voe kemeret kreñvlec'h Castel Sant'Elmo gant ar republikaned, ha dont a reas an arme c'hall e kêr. Lazhet e oa bet 8 000 den eus Naplez, ha 1 000 e-touez ar C'hallaoued.

## Levrlennadur

* Acton, Harold. The Bourbons of Naples (1731–1825) (2009)
* Davis, John. Naples and Napoleon: Southern Italy and the European Revolutions, 1780–1860 (Oxford University Press, 2006. (ISBN 9780198207559))
* Gregory, Desmond. Napoleon's Italy (2001)
* North, Jonathan. Nelson at Naples: Revolution and Retribution in 1799) (2018)
# Republik tiberin

Ar Republik tiberin a zo ur stad verrbad a voe krouet en Italia e dibenn an XVIII$^{vet}$ kantved, pa voe trec'h armeoù gall ar jeneral Buonaparte er vro.
Ur republik c'hoar da Vro-C'hall e oa enta. Dont a rae an anv anezhi eus ar stêr Tiber.

## Istor

D'ar 4 a viz C'hwevrer 1798 e voe savet, pa voe kemeret ar galloud e Perugia gant ar Republikaned. D'ar 7 a viz Meurzh 1799 e voe staget ouzh Republik Roma. Nemet bloaz ne badas eta.
Gant ur c'hoñsul e oa renet hag an triliv gall a oa ar banniel anezhi.
# Owen

Owen zo un anv-badez kembraek, stumm nevesaet Owain.

## Tud
### Anv-badez

* Owen Gruffydd
* Owen Jennings
* Owen Jones
* Owen Martell
* Owen Money
* Owen Morgan Edwards
* Owen Rhoscomyl
* Owen Sheers
* Owen Thomas
* Owen Williams
* Owen Wynne Jones

### Anv-tiegezh

* Albert Owen
* Alun Owen
* Aneurin Owen
* Bob Owen
* Daniel Owen
* David Owen
** Gwobr Goffa Daniel Owen, priz lennegel e koun dezhañ
* Dyddgu Owen
* Elias Owen
* Garry Owen
* George Owen
* Glyn Owen
* Gwenda Owen
* Gwilym Owen
* Hugh Owen
* John Owen
** John Dyfnallt Owen
** John Owen Williams
* Lucy Owen
* Llwyd Owen
* Michael Owen, melldroader saoz
* Morgan Owen
* Rhodri Owen
* Richard Owen
* Robert Owen
* Goronwy Owen
* Wilfred Owen, barzh saoz
* William Owen Pughe
* Humphrey Owen Jones
* Gwilym Owen Williams
* Wiliam Owen Roberts
* Ifan ab Owen Edwards
* Wynford Ellis Owen
* Gerallt Lloyd Owen, barzh
* Morfydd Llwyn Owen

## Lec'hioù
### Alamagn

* Owen, Alamagn, kêr e Baden-Württemberg

### Aostralia

* Owen, South Australia, kêr vihan

### Stadoù-Unanet

* Owen, Indiana
* Owen, Wisconsin
* Owen County, Indiana
* Owen County, Kentucky

## Pennadoù kar

* Bowen
* Eoghan
* Owain
* Owen's
* Owens
* Garryowen
* Ewen
# Owen Morgan Edwards

Owen Morgan Edwards (26 a viz Kerzu 1858 – 15 a viz Mae 1920) a oa un istorour hag ur skrivagner eus Kembre, anavezet evel O. M. Edwards.
Ganet e oa bet Owen Edwards e Llanuwchllyn, e Sir Feirionnydd. E-kreiz an XIX$^{vet}$ kantved e veze komzet kembraeg gant an holl eno, met er skol e veze graet gant ar Welsh Not da lakaat ar vugale da saoznegañ. Kontet en deus Owen Edwards en e eñvorennoù ("Clych Adgof", embannet e 1906), e veze lakaet ar Welsh Not en e gerc'henn alies, dre ma komze kembraeg.
Goude studioù e skol-veur Aberystwyth, ez eas Owen Edwards da studiañ prederouriezh da skol-veur Glasc'ho, e Bro-Skos, ha goude se d'ar Balliol College, unan eus skolajoù Oxford, etre 1884 ha 1887. Eno e tarempredas studierien all eus Kembre, e-barzh ar gevredigezh "Dafydd ap Gwilym Society". Goude ur bloavezh e Bro-C'hall e voe anvet da gelenn istor el Lincoln College, en Oxford. Chom a reas eno betek 1907.
Er bloavezh-se e voe anvet da Enseller uhelañ ar skolioù evit Kembre. Diouzhtu e strivas evit ma vefe kelennet kembraeg e skolioù ar vro. Skrivañ kalz a rae ivez. Sevel a reas ar c'helaouennoù Cymru e 1891 ha Cymru'r Plant, evit ar vugale, e 1892, evit lakaat an dud da gaout dudi gant danvez Kembre, gant yezh hag istor ar vro. Skrivañ a reas meur a levr diwar-benn istor Kembre hag embann a reas oberennoù savet gant tud all, en un dastumad anvet Cyfres y Fil.
Dilennet e voe Owen Edwards da gannad frankizour evit Sir Feirionnydd, goude marv ar c'hannad kozh T. E. Ellis e miz Ebrel 1899. Ne blije ket ar vuhez kannad dezhañ hag e 1900 ne glaskas ket bezañ dilennet en-dro. Anvet e voe da varc'heg e 1916, evit enoriñ e labour. Mervel a reas Owen Edwards e Llanuwchllyn e 1920. Gant e eil mab, Ifan ab Owen Edwards, e voe krouet Urdd Gobaith Cymru, un aozadur evit ar gembraegerien yaouank, hag e vab-bihan Owen Edwards e voe rener kentañ ar chadenn skinwel S4C.

## Liamm diavaez

* Welsh Biography Online (en) (cy)
# Oxfordshire

Oxfordshire :
| Skoed-ardamez Oxfordshire Ardamez Oxfordshire | |
| Ranvro | Gevred Bro-Saoz |
| Kêr-benn | Oxford |
| Gorread | 2,605 km² |
| Poblañs | 639,700 |
| Stankted ar boblañs | 246 annezad/km² |
| Distrigoù ||
| Oxford Cherwell Vale of the White Horse West Oxfordshire South Oxfordshire ||
Oxfordshire (Swydd Rydychen e kembraeg) zo un gontelezh e su Bro-Saoz, enframmet er rannbarzh Gevred. Nes eo da Northamptonshire, Buckinghamshire, Berkshire, Wiltshire, Gloucestershire ha Warwickshire. "Oxon" eo berradur Oxfordshire, evit ar chomlec'hioù-post dreist-holl.
Ur armerzh touristel a-bouez he deus ar gontelezh. Brudet eo Skol-veur Oxford.
Oxford (Rhydychen e kembraeg) eo ar gêr vrasañ. E-touez ar c'hêrioù all e kaver Bicester, Banbury, Chipping Norton, Witney, Thame, Chinnor, Abingdon, Wantage, Didcot ha Henley-on-Thames.
Unan eus rannvrioù pinvidikañ Europa eo.

## Liammoù diavaez

* Load kefridiel Kuzul Kontelezh Oxfordshire

## Notennoù

* ↑ PDK rannvroel dre annezad
# Owen Poho

Owen Poho ganet e 1973, zo un arzour breton genidik a Naoned. Tapet en devoa e vachelouriezh el lise Tristan-Corbière e Montroulez. Skoliataet eo bet e skol an arzoù-kaer e Brest, bet eo bet kelenner war an arzoù er skolaj Roparz Hemon hag e Skolaj Diwan Kemper Labouret en doa bet evit an Here ha Keit Vimp Bev. Bevañ a ra hiziv e Menez Are, e Kommanna.
E 2006 en doa krouet gant e gamarad Brieg Ollivier an embregerezh Alato, a werzhe pezhioù feilhañs kinniget e boestoù gwastilli breizhek. Savet en deus arrebeuri ha betek tiez evit ar c'hamping Ty Nadan e Lokunole. Labouret en deus evit embregerezhioù brudet evel Henriot, Le Minor, Dolmen, Guy Cotten.

## Liammoù diavaez

* Lec'hienn ofisiel
* Facebook Owen Poho

## Notennoù ha daveennoù

* ↑ http://www.owenpoho.com/images/stories/pdf/armen-176.pdf
* ↑ https://www.ouest-france.fr/bretagne/quimper-29000/le-designer-owen-poho-expose-ses-realisations-1803963
# Owinigeg

Ur yezh papouek eus skourr yezhoù Left May eo an owinigeg (owiniga, samo, bero pe taina) komzet gant tro-dro da 330 den (1998) e proviñs East Sepik e Papoua-Ginea Nevez.

## Niveroù

* 1 yuru
* 2 simubi
* 3 sogu-mubi
* 4 sunekame

## Gwelet ivez

* Yezhoù papouek
# Owen Edwards

Owen Edwards (1933 - 30 a viz Eost 2010) a oa ur C'hembread a ginnige abadennoù skinwel kembraek hag a voe rener kentañ ar chadenn gembraek S4C.
Ganet e voe en Aberystwyth, mab da Ifan ab Owen Edwards. Kinnig a rae an abadenn Dewch i Mewn er bloavezhioù 1950 hag an abadenn geleier Heddiw etre 1961 ha 1966. Anvet e voe da verour BBC Cymru e 1974, ha kregiñ a reas Radio Cymru ha Radio Wales da skignañ abadennoù e-pad e respet merour. Pennrener kentañ ar chadenn skinwel S4C e voe etre 1981 ha 1989.

## Lennadur

* BBC News Wales, e saozneg
* BBC Newyddion, e kembraeg
* S4C - Tribute to Owen Edwards
# Owen Jones

Owen Jones a zo anv meur a zen:
* Owen Jones (Owain Myfyr) (1741-1814),
* Owen Jones (Meudwy Môn) (1806-1889), istorour
** Owen Jones (tisavour) (1809-1874), e vab
* Owen Wynne Jones (Glasynys) (1828-1870)
* Humphrey Owen Jones (1878-1912), kimiour
* Owen Glynne Jones (1867-1899), kraper-menezioù
* Jon Owen Jones (ganet e 1954), politikour
* Owen Wansbrough-Jones, kimiour

## Pennadoù kar

* Owen
* Jones
* Jones (anv-tiegezh)
# Owrtyn

Owrtyn (Overton-on-Dee e saozneg) zo ur gêriadenn hag ur gumuniezh e kontelezh Wrecsam, e biz Kembre. War lez an Dyfrdwy emañ, tost da harzoù Bro-Saoz.
Seizh ivinenn gozh zo e bered iliz ar Werc'hez Vari ha war roll Seizh Marzh Kembre emaint. Eus an XII$^{vet}$ kantved eo an iliz he-unan met kalz koshoc'h eo ar gwez-ivin : etre 1500 ha 2000 bloaz int.
E 2011 e oa poblet gant 1 382 a dud, ha 118 anezho (8,8%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Oxfam International

Oxfam zo ur c'hengevread aozadurioù madobererezh etrebroadel. Pal diazez an aozadur zo stourm a-enep ar baourentez dre ar bed-holl. Oxfam a oa bet krouet er 17 Broad Street en Oxford, Oxfordshire, e 1942 evel the Oxford Committee for Famine Relief gant ur strollad Quakers, stourmerien sokial ha kelennerien skol-veur eus Oxford. Hiziv-an-deiz ez eo ar skourr Oxfam Great Britain, hag a chom diazezet en Oxford.
Niverus eo bet ar strolladoù lec'hel savet evit harpañ an National Famine Relief Committee. E-penn kentañ istor an aozadur e oa ar pal da bouezañ war gouarnamant Bro-Saoz evit reiñ an tu da gas un harp boued dre ar blokus Kevredet da boblañs Bro-C'hres a oa aloubet gant nerzhioù lu an Trede Reich. Ar c'hentañ skourr krouet er-maez eus Bro-Saoz a voe e Kanada er bloavezh 1963. Kemmet eo bet anv an aozadur abaoe ha kemeret en deus hini ar voest-lizhiri, OXFAM, e 1965.

## Tabutoù
### Tuet politikel

Rebechet e oa bet d'ar skourr saoz Oxfam Great Britain gant an aozadurioù digorvo all da vezañ re dost eus gouarnamant Tony Blair er Rouantelezh-Unanet. Tabutoù lies a zo tro-dro d'an aozadur.

### Tabutoù reizhel

E miz C'hwevrer 2018 e voe embannet e oa bet implijet gisti eus Haiti gant implijidi an aozadur. Lod anezho a vefe bugale Rebechet e vez ouzh an aozadur Oxfam bezañ bet klasket kuzhat an afer rak ne oa ket bet kelaouet justis Haiti eus an torfed. Roland van Hauwermeiren, penn ar skourr en Haiti en doa roet e zilez, un nebeud implijidi a oa bet skarzhet. D'an 22 a viz C'hwevrer 2018, bro Haiti en deus difennet da Oxfam kenderc'hel e oberiadurioù er vro amzer echuiñ gant un enklask. Gwalladennoù lies a zo bet (betek war bugale) el Liberia, Soudan, Filipinez, Bangladesh ha Liban d'an nebeutañ.

## Liammoù diavaez

* Lec'hienn ofisiel Oxfam

## Notennoù ha daveennoù

* ↑ http://www.7sur7.be/7s7/fr/1505/Monde/article/detail/3364506/2018/02/09/Quand-Oxfam-finance-des-orgies-avec-des-prostituees.dhtml
* ↑ https://www.challenges.fr/monde/haiti-suspend-l-autorisation-d-oxfam-de-travailler-sur-son-territoire_569413
# Robert Louis-Dreyfus

Robert Louis-Dreyfus, ganet e 1946 ha marvet e 2009, a oa un embregour gall, e penn embregerezhioù evel Adidas.
E 1996 e prenas klub mell-droad Marselha.
# Robert Mapplethorpe

Robert Michael Mapplethorpe, ganet d'ar 4 a viz Du 1946 hag aet da Anaon d'an 9 a viz Meurzh 1989, a oa ul luc'hskeudenner stadunanat brudet mat evit e luc'hskeudennoù e gwenn-ha-du. Lies e oa tachennoù labour an arzour eus poltredoù tud brudet (evel e gamaladez Patti Smith), paotred ha merc'hed en noazh, hag emboltredoù. Gwallreuz spontus a oa bet tro-dro d'e labour war ar baotred heñvelreizh BDSM e New York City e fin ar bloavezhioù 1960 ha penn-kentañ ar bloavezhioù 1970. Un diskouezadeg gantañ eus e oberennoù e 1989, anvet Robert Mapplethorpe: The Perfect Moment, a oa bet gwelet evel "hudur" betek re, ha deroù ur gaoz e oa bet e Stadoù-Unanet Amerika a-fed implij an arc'hant foran, ha dreist-holl a-zivout strishaat pe get ar frankiz da embann e soñjoù hervez bonreizh ar vro.
# Robert Micheau-Vernez

Robert Micheau-Vernez (Robert Ernest Albert Micheau e anv en ti-kêr, Vernez a oa anv e bried Lysa-Mina), hag a sine Micheau-Vernez dre vras, ganet d'ar 16 a viz Here 1907 e Brest ha marvet d'an 8 a viz Even 1989 er Groazig, a oa un arzour breizhat, livour, skeudennaouer, savour skritelloù, kizellour, gwerour...
Evit gounit e vuhez e voe kelenner war an tresañ e meur a lise. E-pad 30 vloaz, eus 1930 da 1960, en doa kenlabouret gant ar feilhañserezh Henriot, e Kemper.
Degemeret e voe en Unvaniez ar Seiz Breur e deroù ar bloavezhioù 30.

## Un nebeud oberennoù
### Evel gwerour

* Gwer-livet, Iliz Lokmikael-an-Traezh, 1941 ha 1955

### Evel kizellour

* Gavotenn Vras evit ar feilhañserezh Henriot

### Evel skeudennaouer

* Le Paradis breton, Janig Corlay, Bonne Presse, 1951
* Ar Pesk Aour (1942), troidigezh vrezhonek eus Le Poisson d'Or (1863) gant Paul Féval (1816-1887), skeudennaouet gant Robert Micheau-Vernez, prientet evit an embann gant Pierrette Kermoal, André Soubigou Embanner, 2011, ISBN 978-2-918202-13-4 (br) (fr)

## Levrlennadur

* Robert Micheau-Vernez : 1907-1989, Jean-Marc Michaud, Liv'editions, 2009, ISBN 9782844971579

## Liamm diavaez

* (fr) (en) Lec'hienn ofisiel
# Robert Lemaire

Robert Lemaire a zo ur mestrc'hoarier echedoù belgiat.
Ezel eo bet eus Kelc'h Echedoù Sint-Pieters-Woluwe.

## Disoc'hoù

* Kampion Belgia ha Kampion Kevre Echedoù Belgia e 1946 en Antwerpen,
bewech a-gevred gant Alberic O'Kelly de Galway,
* Kampion Belgia e Gent e 1950,
* Kampion Belgia ha Kampion Kevre Echedoù Belgia e 1955 e Merksem, bewech a-gevred gant Jozef Gobert ha Paul Limbos.

## Liamm diavaez

* E c'hoari e Chessgames (e saozneg)